b'\n_START_ARTICLE_\nAndrea de Cesaris\n_START_SECTION_\n\xc5\xbdivljenjepis\n_START_PARAGRAPH_\nAndrea de Cesaris je v svoji \xc5\xa1tirinajst letni karieri (med sezonama 1980 in 1994) zamenjal kar deset mo\xc5\xa1tev, njegova mo\xc5\xa1tva so bila Alfa Romeo, McLaren, Ligier, Minardi, Brabham, Rial, Scuderia Italia, Jordan, Tyrrell in Sauber. Svoj prvi ve\xc4\x8dji uspeh je dosegel v sezoni 1982 s tretjim mestom na Veliki nagradi Monaka s Alfo Romeo, s katero je sezono kasneje dosegel \xc5\xa1e dve drugi mesti na Velikih nagradah Nem\xc4\x8dije in Ju\xc5\xbene Afrike. Naslednje stopni\xc4\x8dke je do\xc4\x8dakal \xc5\xa1ele v sezoni 1987 z Brabhamom na Veliki nagradi Belgije, dve sezoni kasneje 1989 je dosegel \xc5\xa1e zadnji ve\xc4\x8dji uspeh s tretjim mestom na Veliki nagradi Kanade s Scuderio Italio, po sezoni 1994 pa se je upokojil. Znan je tudi kot dirka\xc4\x8d z najve\xc4\x8d dirkami brez zmage - 208, ter po seriji nesre\xc4\x8d na za\xc4\x8detku kariere. Oktobra 2014 je star 55 let umrl v prometni nesre\xc4\x8di z motorjem.'